[Разрешаване на достъп на трети лица до MySQL база данни](/bg/kb/view/razreshavane_na_dostap_na_treti_litsa_do_mysql_baza_danni "Разрешаване на достъп на трети лица до MySQL база данни")

 Ако желаете да дадете достъп до MySQL база данни на трето лице (например програмист, който разработва приложение за вас), не трябва да им давате потребителското име и паролата на вашия Контролен Панел. Вместо това можете да създадете допълнителен MySQL потребител за базата данни през секция MySQL бази данни на Контролния Панел.
В случай, че се разработва нов проект/сайт, ще трябва първо да създадете база данни за него. Поради съображения за сигурност, бази данни могат да се създават само през секция MySQL бази данни на Контролния Панел.
След като базата е създадена, можете да добавите MySQL потребител за нея. Можете да дадете всички привилегии на новия потребител, освен ако нямате съображения да ограничите допълнително потребителя.
Вашият програмист може да има нужда от директен достъп до базата данни за извършване на манипулации с данните. Можете да им дадете връзката към phpMyAdmin интерфейса, която е достъпна в секция MySQL бази данни на Контролния Панел. Копирайте връзката, която е означена phpMyAdmin, вместо връзката Влез до нея.
Ако е нужен отдалечен достъп чрез програма инсталирана локално (например MySQL Workbench), трябва да натиснете бутона Включи под Външни връзки за потребителя.
В статията MySQL бази данни можете да намерите детайли за създаване на бази данни и потребители за тях тук:
Ако трябва да предоставите достъп и до вашите файлове, може да създадете допълнителен FTP потребител за целта. Повече подробности ще откриете в статията FTP потребители.
Важно: Ако вече не е нужно третото лице да има достъп до вашата база данни, трябва да смените паролата на потребителя. Възможно е софтуер, който е инсталиран във вашия акаунт, да се свързва към вашата база данни със същия потребител. В такъв случай трябва да смените паролата и в конфигурационния файл на софтуера.
 